Lífeyrissjóði verzlunarmanna , stærsta einstaka hluthafa N1 , var ekki kunnugt um ákvörðun fyrirtækisins að hækka laun forstjóra á síðasta ári . Segir í tilkynningu frá sjóðnum að forsvarsmönnum hafi ekki orðið ljóst um að laun Eggerts Þórs Kristóferssonar hefðu hækkað um 20,7 prósent á milli ára fyrr en ársreikningur félagsins var birtur og eftir umfjöllun Fréttablaðsins . Lýsa forsvarsmenn yfir undrun sinni á ákvörðun stjórnar N1 . „ Lífeyrissjóðurinn telur það orka tvímælis hvort fjárhæð launa forstjóra og hækkun þeirra samræmist þessum viðmiðum og þeim sjónarmiðum sem hluthafastefna sjóðsins byggir á , “ segir í tilkynningu sjóðsins , sem á 13,3 prósent hlutafjár í N1 .